มันนี่ทูเดย์
เรียก 4 ผู้สมัคร ผอ.ออมสินแสดงวิสัยทัศน์วันนี้
16 ต.ค. 2557

เรียก 4 ผู้สมัคร ผอ.ออมสินแสดงวิสัยทัศน์วันนี้ 
รายงานข่าวจากกระทรวงการคลัง เปิดเผยว่า คณะกรรมการสรรหาผู้อำนวยการธนาคารออมสินคนใหม่ ที่มีนายสาธิต รังคสิริ ผู้ตรวจราชการกระทรวงการคลังเป็นประธาน เตรียมเรียกผู้ที่ผ่านคุณสมบัติรอบแรก 4 คน จากผู้สมัครทั้งหมด 8 คน ได้แก่ นายธัชพล กาญจนกูล รองผู้อำนวยการอาวุโสและรักษาการรองผู้อำนวยการธนาคารออมสิน นายพิศิษฐ์ เสรีวิวัฒนา รองผู้อำนวยการธนาคารออมสิน นายชาติชาย พยุหนาวีชัย รองกรรมการผู้จัดการ ธนาคารกสิกรไทย และนายปริญญา พัฒนภักดี รองกรรมการผู้จัดการ ธนาคารกรุงไทย เข้ามาสัมภาษณ์เพื่อแสดงวิสัยทัศน์ ส่วนผู้สมัครอีก 4 คนที่เหลือ คุณสมบัติไม่เข้าเกณฑ์ตามที่กำหนด
ทั้งนี้ ที่ประชุมคณะกรรมการสรรหาที่มีทั้งหมด 5 คน จะสรุปและเสนอรายชื่อผู้ที่ผ่านการสัมภาษณ์ให้คณะกรรมการธนาคารออมสิน ที่มีนายสมชัย สัจจพงษ์ อธิบดีกรมศุลกากร เป็นประธาน ได้พิจารณา คาดว่าจะสามารถคัดเลือกผู้ที่เหมาะสมจะเป็นผู้อำนวยการธนาคารออมสินคนใหม่เพื่อเสนอกระทรวงการคลังได้ภายในเดือนนี้ 
ซีไอเอ็มบีไทยระดมเงิน ชูเงินฝากดอกสูงล่อใจลูกค้า
อย่างไรก็ดี คณะกรรมการสรรหาได้กำหนดคุณสมบัติเฉพาะของผู้สมัครว่า ต้องมีความรู้ ความสามารถด้านเศษรฐกิจ การเงินการธนาคาร และการตลาดเป็นอย่างดี มีวิสัยทัศน์ในการบริหารจัดการองค์กร มีภาวะความเป็นผู้นำสูง มีความรอบรู้และประสบการณ์ในการบริหารจัดการองค์กร โดยกรณีที่เป็นหรือเคยเป็นผู้บริหารจากส่วนราชการ รัฐวิสาหกิจ หรือหน่วยงานอื่นใดของรัฐ ต้องดำรงตำแหน่งไม่ต่ำกว่ารองผู้บริหารสูงสุดขององค์กรในระยะเวลารวมกันไม่น้อยกว่า 1 ปี นับถึงวันยื่นใบสมัคร หรือ กรณีที่เป็นหรือเคยเป็นผู้บริหารจากหน่วยงานภาคเอกชน ต้องดำรงตำแหน่งไม่ต่ำกว่ารองผู้บริหารสูงสุดขององค์กรที่มีรายได้ไม่น้อยกว่า 15,000 ล้านบาทต่อปี หรือเคยบริหารกิจการที่มีสินทรัพย์ไม่น้อยกว่า 200,000 ล้านบาท และดำรงตำแหน่งนั้น ไม่น้อยกว่า 1 ปี นับถึงวันยื่นใบสมัคร
ธนาคารซีไอเอ็มบี ไทย นำเสนอโปรแกรมเงินฝากประจำเดือน ต.ค. 2557 ชู 2 ไฮไลต์เด่น เงินฝากประจำซีเนียร์ 12 เดือน ดอกเบี้ย 3.25% ไม่เสียภาษี และเงินฝากออมทรัพย์ สปีด เซฟวิ่งส์ ดอกเบี้ยสูงสุด 2.4% ต่อปี
รายงานข่าวจากธนาคาร ซีไอเอ็มบี ไทย เปิดเผยว่า โปรแกรมเงินฝากประจำเดือนตุลาคม 2557 ของธนาคารมีหลากหลายครบทุกความต้องการ โดยไฮไลต์เด่นที่อยากนำเสนอ ได้แก่ เงินฝากประจำซีเนียร์ 12 เดือน ดอกเบี้ย 3.25% ต่อปี ไม่เสียภาษีดอกเบี้ยเงินฝาก สำหรับบุคคลธรรมดา อายุ 55 ปี ณ วันเปิดบัญชี โดยธนาคารได้ปรับวงเงินฝากสูงสุดให้เพิ่มสูงขึ้นจากเดิมเป็นไม่เกิน 7 แสนบาท เปิดบัญชีขั้นต่ำ 1 หมื่นบาท ฝากได้ 1 รายการ และลูกค้าสามารถเลือกรับดอกเบี้ยรายเดือน หรือเมื่อครบกำหนดระยะเวลาฝากก็ได้
อีกโปรแกรมที่น่าสนใจ คือ เงินฝากออมทรัพย์ สปีด เซฟวิ่งส์ ดอกเบี้ยสูงสุด 2.4% ต่อปี เมื่อเปิดบัญชีขั้นต่ำ 1 แสนบาท สูงสุดไม่เกิน 30 ล้านบาท เปิดได้คนละ 1 บัญชี ถอนได้ไม่จำกัดจำนวนครั้ง พร้อมรับดอกเบี้ยรายเดือน นอกจากนี้ยังมีเงินฝากประจำดอกเบี้ยทันใจ 8 เดือน ดอกเบี้ย 2.8% เงินฝากประจำเพิ่มค่าสบายใจ ดอกเบี้ย 3.5%ต่อปี เมื่อฝากเงินพร้อมสมัครใช้บริการหักเงินอัตโนมัติจากบัญชีออมทรัพย์ของธนาคาร ซีไอเอ็มบี ไทย เพื่อโอนเข้าบัญชีเงินฝากประจำเพิ่มค่าสบายใจ และสมัครบัตรเอทีเอ็ม ซีไอเอ็มบี ไทย เจ็บไม่ต้องจ่าย ประเภทใดประเภทหนึ่ง (สมัครบัตรพร้อมกันในวันเปิดบัญชี) สำหรับบัญชีเงินฝากประจำเพิ่มค่าสบายใจนั้น เป็นเงินฝากประจำปลอดภาษีที่ผู้ฝากต้องฝากเงินเท่ากันทุกๆ เดือนเพื่อรับสิทธิประโยชน์ไม่ต้องเสียภาษีดอกเบี้ยเงินฝาก โดยฝากขั้นต่ำ 1,000 บาท สูงสุดไม่เกิน 25,000 บาท ต่อเดือน ด้วยจำนวนเงินฝากเท่ากันทุกๆเดือนและเป็นจำนวนเต็มหลัก 500 บาท เป็นระยะเวลา 24 เดือน พิเศษอีกขั้น รับฟรีความคุ้มครองประกันอุบัติเหตุส่วนบุคคลสูงสุดถึง 600,000 บาท